# Ignasi Miquel Pons

Ignasi Miquel Pons (Corbera de Llobregat, Baix Llobregat, 28 de setembre de 1992) és un futbolista professional català que juga com a defensa central, actualment al Granada CF.

## Trajectòria

Ignasi Miquel va començar la seva carrera esportiva a l'Espanyol, passant posteriorment al FC Barcelona i cinc anys més tard a la Unió Esportiva Cornellà. Va debutar en partit oficial amb el primer equip del Arsenal FC, el 20 de febrer de 2011, en partit de FA Cup davant el Leyton Orient. El 6 de desembre de 2011, debuta en la Champions League davant l'Olympiacos FC.
La temporada 2013/14 és cedit al Leicester City FC, amb el qual disputa set partits. Per a la temporada següent 2014/15, rescindeix el seu contracte amb l'Arsenal i fitxa pel Norwich City.

### Ponferradina / Lugo

El 30 de juliol de 2015 i després de no disputar cap partit amb el conjunt de Norfolk, rescindeix amb el Norwich City per signar per dues temporades amb la SD Ponferradina de la Segona divisió on es va fer titular com a defensa central. Després del descens de la Ponferradina, el juliol de 2016 el Club Deportivo Lugo va arribar a un acord amb ell perquè hi jugui dues temporades.

### Màlaga

El 7 de desembre de 2017 el Màlaga CF va oficialitzar el seu fitxatge, amb un contracte pel que restava de temporada i tres més. Miquel ocuparia la fitxa que havia deixat lliure Juan Carlos Pérez "Juankar", baixa per una lesió de llarga durada.
Miquel va debutar amb el Màlaga jugant tot el partit en una derrota per 1–0 contra el Deportivo Alavés el 22 de desembre de 2017. Va jugar regularment pel club durant el que quedava de la temporada, que va finalitzar amb el descens de l'equip.

### Getafe

El 4 d'agost de 2018, Miquel signà contracte per quatre anys amb el Getafe CF de primera divisió.

#### Cessió al Girona

El 13 d'agost de 2019, després que hagués jugat poc, Miquel fou cedit al Girona FC de segona divisió, per un any. Hi va disputar 24 partits oficials, en una temporada en què el club va fallar per poc en assolir els play-offs d'ascens.

#### Cessió al Leganés

El 16 de setembre de 2020, Miquel fou cedit al CD Leganés, de segona divisió, per un any.

#### Cessió al Huesca

El 31 d'agost de 2021, Miquel va anar cedit a la SD Huesca també de segona divisió, cedit per un any.

### Granada

El 26 de juliol de 2022, Miquel va signar contracte per tres anys amb el Granada CF, acabat de descendir a segona.

## Internacional

Ha estat internacional amb les categories inferiors de la selecció espanyola des de 2008, ha disputat 2 partits amb la selecció sub-17, 9 amb la selecció sub-19, amb la qual es va proclamar campió d'Europa el 2011 i una convocatòria amb la selecció sub-21.

## Referències

* ↑ «Highly rated Spanish youngster Ignasi Miquel signs». IMScouting, 05-10-2009 [Consulta: 20 febrer 2011]. Arxivat 30 de març 2012 a Wayback Machine. «Còpia arxivada». Arxivat de l'original el 2012-03-30. [Consulta: 27 desembre 2016].
* ↑ «Arsenal 5 – 0 Leyton Orient». bbc.co.uk. BBC Sport, 02-03-2011. [Consulta: 2 març 2011].
* ↑ «Gunner Miquel joins City». www.LCFC.com. Leicester City F.C., 09-08-2013. [Consulta: 9 agost 2013].
* ↑ «Spanish youth international defender joins Norwich». .
* ↑ http://www.edp24.co.uk/sport/norwich-city/ignasi_miquel_to_leave_norwich_city_after_agreeing_to_end_contract_early_1_4174345 Arxivat 2016-08-17 a Wayback Machine.
* ↑ La Ponferradina ficha a Ignasi Miquel, del Norwich City as.com
* ↑ «La Ponferradina acuerda la incorporación de Ignasi Miquel» (en castellà). Web de la Ponferradina, 30-07-2015 [Consulta: 30 juliol 2015]. Arxivat 4 de març 2016 a Wayback Machine. «Còpia arxivada». Arxivat de l'original el 2016-03-04. [Consulta: 8 desembre 2017].
* ↑ Ignasi Miquel fija "quince finales" mundodeportivo.com
* ↑ «Ignasi Miquel, nuevo jugador del CD Lugo» (en castellà), 01-07-2016. [Consulta: 6 juliol 2016].
* ↑ «El Màlaga fa oficial el fitxatge d'Ignasi Miquel». 324.cat, 07-12-2017 [Consulta: 8 desembre 2017].
* ↑ «1x1 del Málaga: sólo Roberto dio el nivel en otro partido infame» (en castellà). AS.com, 22-12-2017 [Consulta: 26 desembre 2017].
* ↑ «Ignasi Miquel se suma al Getafe» (en castellà). Getafe CF, 04-08-2018. [Consulta: 6 agost 2018].
* ↑ «Ignasi Miquel al Girona» (en castellà). Getafe CF, 13-08-2019. Arxivat de l'original el 13 d'agost 2019. [Consulta: 15 agost 2019].
* ↑ «El C.D. Leganés refuerza el centro de su defensa con la incorporación de Ignasi Miquel» (en castellà). CD Leganés, 16-09-2020. [Consulta: 16 setembre 2020].
* ↑ «COMUNICADO OFICIAL | Ignasi Miquel» (en castellà). Getafe CF, 31-08-2021. [Consulta: 31 agost 2021].
* ↑ «Comunicado Oficial | Ignasi Miquel, nuevo jugador del Granada CF» (en castellà). Granada CF, 26-07-2022. [Consulta: 30 juliol 2022].
* ↑ «Siempre Cantera – Futbol Base en España – Selección Sub 17 y Sub 21».

## Enllaços externs

* Ignasi Miquel Pons - Lloc web oficial